Universal Newborn Hearing Screening Program
Massachusetts Department of Public Health

ឱ​កែវ​មាស​ស្ងួន ពេល​នេះ​គាប់​ជួន... ...ធ្វើ​ឲ្យ​ខ្ញុំ​គួច​នេត្រា... ...តើ​មាស​ព្រលឹង​ជា​អ្នក​ណា!

តើ​ទារក​របស់​អ្នក​អាច​ស្តាប់​ឮ​កំណាព្យ​បំពេរ​នេះ​ឬ​ទេ?

តើ​ការត្រួត​ពិនិត្យ​ជា​អ្វី?
ទារក​ទាំងអស់​គឺ​ត្រូវ​បាន​ធ្វើ​តេស្តិ៍​រក​សញ្ញា​បញ្ហា​សុខភាព​ខ្លះ​ដែល​អាច​មាន។ ការធ្វើ​តេស្តិ៍​ទាំងនេះ​គេ​ហៅ​ថា Screening (ការត្រួតពិនិត្យ)។

តើ​ការត្រួត​ពិនិត្យ​សោតវិញ្ញាណ​កូន​ទើបកើត​ជា​អ្វី?
ទារក​របស់​អ្នក​នឹង​ត្រូវ​ធ្វើ​តេស្តិ៍​នៅ​ឯ​មន្ទីរពេទ្យ​ដើម្បី​ពិនិត្យ​មើល​បញ្ហា​សោតវិញ្ញាណ (អាការ​នៃ​ការស្តាប់​ឮ) របស់​វា។

តើ​ការត្រួត​ពិនិត្យ​សោតវិញ្ញាណ​ត្រូវ​បាន​ធ្វើ​ដោយ​របៀប​ណា?
ម៉ាស៊ីន​ពិសេស​ម្យ៉ាង​នឹង​បង្ហាញ​ឲ្យ​ដឹង បើសិន​ជា​ទារក​របស់​អ្នក​តប​ឆ្លើយ​ចំពោះ​សំឡេង។ ការធ្វើ​តេស្តិ៍​នេះ​គឺ​ងាយស្រួល ហើយ​ក៏​មិន​បណ្តោយ​ឲ្យ​ឈឺ​ចាប់​ទេ។ អ្នក​នឹង​ទទួល​លទ្ធផល​ពី​ការធ្វើ​តេស្តិ៍ មុន​ពេល​អ្នក​ចេញ​ពី​មន្ទីរពេទ្យ។

តើ​ហេតុអ្វី​បាន​ជា​វា​សំខាន់​ដើម្បី​ឲ្យ​គេ​ត្រួត​ពិនិត្យ​សោតវិញ្ញាណ​ទារក​របស់​អ្នក?
បើសិន​ជា​ទារក​របស់​អ្នក​មាន​ខូច​សោតវិញ្ញាណ នោះ​វា​គឺ​ជា​សារៈសំខាន់​ដើម្បី​ពិនិត្យ​ឲ្យ​ដឹង​ពី​ដើម​ដំបូង និង ទទួល​ការថែទាំ ដើម្បី​ជួយ​ក្នុងការរៀន​សូត្រ និង ភាសា។

ទារក​ប្រហែល 3-4 នាក់ ក្នុង​បណ្តា​ទារក 1,000 នាក់ នឹង​មាន​ការខូច​សោតវិញ្ញាណ​បែប​ខ្លះ នៅពេល​កើត។

ការធ្វើ​តេស្តិ៍​ជា​បន្តបន្ទាប់​មាន​សារៈសំខាន់​ណាស់។ បើសិន​ទារក​របស់​អ្នក​ខូច​សោតវិញ្ញាណ អ្នក​នឹង​ចង់​រក​ឲ្យ​ដឹង​ពី​ដើម​ដំបូង។

តើ​វា​មាន​ន័យ​យ៉ាង​ណា បើសិន​ការត្រួត​ពិនិត្យ​សោតវិញ្ញាណ​ទារក​របស់​អ្នក​មិន​ធម្មតា?
បើសិន​ការត្រួត​ពិនិត្យ​សោតវិញ្ញាណ​ទារក​របស់​អ្នក​មិន​ធម្មតា គឺ​មាន​ន័យ​ថា​ទារក​របស់​អ្នក​ត្រូវការ​ធ្វើ​តេស្តិ៍​សោតវិញ្ញាណ​ថែម​ទៀត។ ការធ្វើ​តេស្តិ៍​ទាំងនេះ​នឹង​ផ្តល់​ព័ត៌មាន​ឲ្យ​អ្នក​ថែម​ទៀត​អំពី​ការស្តាប់​ឮ​នៃ​ទារក​របស់​អ្នក។

តើ​អ្នក​ទៅ​ធ្វើ​តេស្តិ៍​សោតវិញ្ញាណ​ជា​បន្តបន្ទាប់​នៅទីណា?
មន្ទីរពេទ្យ​នឹង​រៀបចំ​ការណាត់​ពេល​ជួប​សម្រាប់​ទារក​របស់​អ្នក ទៅ​ធ្វើ​តេស្តិ៍​សោតវិញ្ញា​ជា​បន្ត​បន្ទាប់។ បើ​មន្ទីរពេទ្យ​មិន​ប្រាប់​អ្នក​អំពី​ការណាត់​ពេល​ជួប​អ្នក​ទេ អ្នក​អាច​ទូរស័ព្ទ​ទៅ​កម្មវិធី​ជា​សាកល​ត្រួតពិនិត្យ​សោតវិញ្ញាណ​កូន​ទើប​កើត (Universal Newborn Hearing Screening Program) តាម​លេខ 800-882-
1435 ដើម្បី​រក​ទី​កន្លែង​ដែល​អ្នក​អាច​ទៅ​ធ្វើ​តេស្តិ៍​ជា​បន្ត​បន្ទាប់។

តើ​ខ្ញុំ​គួរ​តែ​ធ្វើ​អ្វី​ខ្លះ បើ​ទារក​របស់​ខ្ញុំ​បាន​ទទួល​ការវិនិច្ឆយ​រោគ​ថា​មាន​ខូច​សោតវិញ្ញាណ?
គ្រួសារ​ត្រូវ​ធ្វើ​ការជាមួយ​នឹង​គ្រូពេទ្យ​ទារក​របស់​គេ ជាមួយ​នឹង​អ្នកជំនាញ​ខាង​សំឡេង ព្រមទាំង​ជាមួយ​នឹង​អ្នក​ផ្តល់​ការថែទាំ​សុខភាព​ផ្សេងៗ​ទៀត ដើម្បី​សម្រេច​អំពី​ការបម្រើ​អ្វី​ខ្លះ​ដែល​សំខាន់​សម្រាប់​កូន​របស់​គេ។ ជា​រឿយៗ គ្រួសារ​រមែង​តែ​ប្រើ​កម្មវិធី​អន្តរាគមន៍​ពេល​វ័យ​ដំបូង (Early Intervention Program) នៅ​ក្នុង​សហគមន៍​របស់​គេ ដែល​ផ្តល់​ការបម្រើ​ដោយ​អាស្រ័យ​ទៅ​លើ​សេចក្តី​ត្រូវការ​របស់​ក្មេង និង គ្រួសារ។

ទារក​ជា​ច្រើន​ដែល​ខូច​សោតវិញ្ញាណ​នឹង​ភ្ញាក់ៗ​ដោយ​ការឮ​សំឡេង​ខ្លាំងៗ។ បើ​ទារក​របស់​អ្នក​មាន​ខូច​សោតវិញ្ញាណ មាន​តែ​ការធ្វើ​តេស្តិ៍​សោតវិញ្ញាណ​ប៉ុណ្ណោះ​ដែល​អាច​ប្រាប់​បាន។

ទារក​មួយ​ចំនួន​អាច​នឹង​ត្រូវការ​ធ្វើ​តេស្តិ៍​សោតវិញ្ញាណ​បន្ថែម ថ្វី​ត្បិត​បើ​វា​បាន​ជាប់​ការត្រួត​ពិនិត្យ​សោតវិញ្ញាណ​ល្អ​ធម្មតា នៅពេល​កើត​ក៏​ដោយ។ វា​គឺ​ជា​សារៈសំខាន់​ដើម្បី​ពិគ្រោះ​ជាមួយ​នឹង​គ្រូពេទ្យ​របស់​កូន​អ្នក ហើយ​ណាត់​ពេល​ជួប សម្រាប់​ការធ្វើ​តេស្តិ៍​សោតវិញ្ញាណ​ជា​បន្ថែម​ទៀត បើសិន​ជា៖
* ជន​ណា​ម្នាក់​ក្នុង​គ្រួសារ​របស់​អ្នក​ថ្លង់ ឬ ត្រចៀក​ធ្ងន់​ពី​កំណើត ឬ បើ​គេ​ខូច​សោតវិញ្ញាណ​របស់​គេ​ក្នុង​កុមារវ័យ
* ម្តាយ​បាន​កើត​រោគ​ដំបៅ​ក្លាយ​ក្នុង​ពេល​មាន​ផ្ទៃ​ពោះ ដូចជា​រោគ​រើម ឬ រោគ​ស្អូច
* ទារក​របស់​អ្នក​មាន​ដំបៅ​ក្លាយ​ធ្ងន់ធ្ងរ ឬ មាន​ជំងឺ​ដែល​ត្រូវការ​នូវ​ការព្យាបាល​ក្នុង​ផ្នែក​ថែទាំ​កូន​ខ្ចី​យ៉ាង​ហ្មត់ចត់ (Neonatal Intensive Care Unit – NICU)
* អ្នក​បាន​ព្រួយ​បារម្ភ​ថា​ទារក​របស់​អ្នក​មិន​រៀន​សូត្រ ដូច​ក្មេងៗ​ឯ​ទៀត​ដែល​មាន​អាយុ​ស្របាល​គ្នា
* ទារក ឬ កូន​តូច​របស់​អ្នក​មាន​ដំបៅ​ត្រចៀក​ច្រើន
* ទារក ឬ កូន​តូច​របស់​អ្នក​មាន​ដំបៅ​ក្លាយ​ធ្ងន់ធ្ងរ ដូចជា​រោគ​រលាក​ស្រោម​ខួរក្បាល
* ទារក ឬ កូន​តូច​របស់​អ្នក​បាន​របួស​ក្បាល​របស់​វា
* ទារក ឬ កូន​តូច​របស់​អ្នក​មាន​អាការរោគ​ដែល​អាច​នឹង​បណ្តាល​ឲ្យ​ខូច​សោតវិញ្ញាណ

Universal Newborn Hearing Screening Program (កម្មវិធី​ជា​សាកល​ត្រួតពិនិត្យ​សោតវិញ្ញាណ​កូន​ទើប​កើត)
* ការជ្រោមជ្រែង​គ្រួសារ
* ការផ្សព្វផ្សាយ និង ការអប់រំ
* ការជ្រោមជ្រែង​រវាង​មាតាបិតា-និង-មាតាបិតា
* ព័ត៌មាន និង ការបញ្ជូន​សំណុំរឿង​ពេទ្យ
* ការផ្តល់​ជំនួយ​បច្ចេកទេស​សម្រាប់​គ្រួសារ​ពី​មន្ទីរពេទ្យ​សម្រាល​កូន និង មណ្ឌល​ធ្វើ​តេស្តិ៍​សោតវិញ្ញាណ
* ព័ត៌មាន​សម្រាប់​គ្រួសារ​ពី​អ្នកវិជ្ជាជីវៈពេទ្យ និង Early Intervention (ការអន្តរាគមន៍​ពី​ដើម​ដំបូង)
* ការតភ្ជាប់​ទៅ​នឹង​បណ្តាញ​កិច្ចការ​បម្រើ​ដែល​មាន​ផ្តល់​ជូន
Universal Newborn Hearing Screening Program (កម្មវិធី​ជា​សាកល​ត្រួតពិនិត្យ​សោតវិញ្ញាណ​កូន​ទើប​កើត) ជួយ​គ្រួសារ​ឲ្យ​ទទួល​ការបម្រើ​ដែល​គេ​ត្រូវការ។ សូម​ទូរស័ព្ទ​មក​យើង​នៅ​ថ្ងៃ​នេះ បើសិន​ជា​អ្នក​មាន​សំណួរ ឬ ចង់​ដឹង​ពី​ទី​កន្លែង​ធ្វើ​តេស្តិ៍​សោតវិញ្ញាណ។

ព័ត៌មាន​សម្រាប់​គ្រួសារ សូម​ទូរស័ព្ទ ឬ ផ្ញើ​អ៊ីមែល​មក​យើង
សំឡេង 800-882-1435 (មាន​សំឡេង​ស្តាប់)
TTY 617-624-5992 (សម្រាប់​មនុស្ស​ថ្លង់)
ផ្ញើ​អ៊ីមែល៖ newborn.hearing@state.ma.us

ឃោសនាប័ណ្ណ​នេះ​បាន​ទទួល​ការឧបត្ថម្ភ​ដោយ​ផ្នែក​ខ្លះ​តាមរយៈ Department of Health and Human Services Health Resources and Services Administration, Maternal and Child Health (ក្រសួង​សុខាភិបាល និង បណ្តាញ​កិច្ចការ​សុខភាព​មនុស្ស និង នាយកដ្ឋាន​ផ្តល់​កិច្ចការ, ការិយាល័យ​សុខភាព​ម្តាយ និង កុមារ), CFDA លេខ 93.251 សម្បទាន​លេខ 5 H61 MC 00002-03